text: [{"text_idx": "#000000", "text": "PJSCC ginsiguro matawhay, tampad nga eleksyon"}, {"text_idx": "#000005", "text": "Mas ginpasanyog man kang kapulisan ang police visibility sa mga kabanwahan para mapadayon ang kalinong sa ti-on kang election period, hambal ni Deputy Provincial Director for Administration (DPDA) Police Lieutenant Colonel (PLTCOL) Willy Diel."}, {"text_idx": "#000006", "text": "Dugang pa ni PLTCOL Diel, ginmanduan ang mga hepe kang mga estasyon kang pulis sa bilog nga probinsya nga siguraduhon ang implementasyon kang guidelines kag regulasyon kang Commission on Elections (Comelec)."}, {"text_idx": "#000007", "text": "Sa anang parte, nagpasarig man si Lieutenant Colonel (LTCOL) Arturo Balgos, Jr. kang padayon nga suporta kag kooperasyon kang Philippine Army sa pagprotekta kang komunidad batok sa pagginamo dara kang Communist Terrorist Groups (CTGs)."}, {"text_idx": "#000008", "text": "Ana man gindugang hambal nga preparado ang army sa pagpugong kag pagtapna kang anuman nga pagpamalabag sa eleksyon nga pwede ubrahon kang CTGs, pati man sa paglagas sa mga grupo kag indibidwal nga nagadara kang kahalitan sa mga Pilipino."}, {"text_idx": "#000009", "text": "Samtang, nagapatrolya ang Coast Guard Station Antique (CGSA) para punggan ang mga iligal nga aktibidad sa kadagatan kang probinsya kag masiguro ang maritime security."}, {"text_idx": "#000010", "text": "Handa man ang CGSA sa pagdara kag pagprotekta kang mga materyales sa eleksyon sa nagkalain-lain nga mga isla kang Antique, suno kay Coast Guard Lieutenant Sergeant Rey Anacita."}, {"text_idx": "#000015", "text": "All content is in the public domain unless otherwise stated."}]